Z A P I S N I K

10. sjednice Vijeća Mjesnog odbora „Petar Zrinski“ održane
17. ožujka 2022. u prostorijama MO “Petar Zrinski“, Primorska 32,
s početkom u 18 sati



NAZOČNI ČLANOVI VIJEĆA:
Igor Javorović, Tonka Javorović, Lucija Kerečin, Elizabeta Kobeščak, Krešimir Turkalj, Ivana Živčić

Predsjedava Ivana Živčić, predsjednica Vijeća.

Zapisnik vodi: Igor Javorović

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 9. sjednice Vijeća, održane 21. veljače 2022. godine., bez izmjena.

Na prijedlog predsjednice Vijeće jednoglasno utvrđuje izmijenjen dnevni red:

DNEVNI RED:
[bookmark: _gjdgxs]
1. [bookmark: _30j0zll]Asfalterski program Plana malih komunalnih akcija Vijeća Mjesnog odbora „Petar Zrinski“ za 2022., zaključak, traži se
2. Utrošak sredstava s pozicije nespomenuti rashodi, zaključak, traži se
3. Obnova Osnovne škole Petar Zrinski, mišljenje, traži se
4. Pitanja, prijedlozi i obavijesti
[bookmark: _1fob9te]


Ad 1. Asfalterski program Plana malih komunalnih akcija Vijeća Mjesnog odbora „Petar Zrinski“ za 2022.

Članovi Vijeća primili su pisani materijal uz poziv.
U raspravi sudjeluju: Vijećnica Kobeščak je pojasnila da se u prijašnjim sazivima Vijeća nisu radili identični zaključci već da je Vijeće gradske četvrti Donji grad samostalno raspolagalo s preostalim iznosima i na kraju godine s tim novcima radilo veće zahvate.
Vijećnik Igor Javorović je naglasio da je formulacija Zaključka nejasna i da se iz formulacije može iščitati da će Vijeće Mjesnog odbora “Petar Zrinski” ostati bez vlastitih financijskih sredstava za potrebe redovitog održavanja cesti.
Predsjednica Živčić je pojasnila da će Vijeće Gradske četvrti Donji grad raspolagati sredstvima tek na kraju financijske godine, do tada će VMO “Petar Zrinski” raspolagati samostalno s vlastitim financijskim sredstvima za redovito održavanje.
Vijećnica Kobeščak je pojasnila da se preusmjeravanjem sredstava postiže solidarnost između odbora.
Vijeće jednoglasno donosi


ZAKLJUČAK

o asfalterskom programu Malih komunalnih akcija Vijeća Mjesnog odbora
“Petar Zrinski” za 2022.


I.       Vijeće Mjesnog odbora „Petar Zrinski“ preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 2 Utrošak sredstava s pozicije nespomenuti rashodi

Članovi Vijeća primili su pisani materijal uz poziv.
U raspravi sudjeluju: Vijećnica Kobeščak je rekla da se prijašnjih godina organizacija Dana Donjeg grada održavala s obrtnicima, da su na taj dan ulazi u gradske muzeje bili besplatni i zanimalo ju je kako će se organizirati Dan ove godine, hodogram aktivnosti i način uključenja Mjesnog odbora “Petar Zrinski” u organizaciju. Predsjednica Živčić je rekla da se tek osnovao Povjerenstvo za planinaranje Dana Donjeg grada te da će podijeliti informacije s vijećnicima kada Odbor predstavi program Dana Donjeg grada.

Vijeće jednoglasno donosi

ZAKLJUČAK

o prijedlogu utroška sredstava s pozicije Ostali nespomenuti rashodi poslovanja

I. Vijeće Mjesnog odbora “Petar Zrinski” iz Razdjela Proračuna Grada Zagreba za 2022. godinu ima 6.300,00 kn.

II. Vijeće Mjesnog odbora predlaže utrošak sredstava iz točke I. ovog zaključka na sljedeći način:

1. Uredska oprema i ostali materijalni rashodi 2.500,00 kn
2. Protokolarne potrebe 0 kn
3. Promidžba i informiranje 1000,00 kn
4. Dan Donjeg grada 2.800,00 kn


III. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.


Ad. 3 Obnova Osnovne škole Petar Zrinski

U raspravi sudjeluju: 

Vijećnica Tonka Javorović  predložila je Vijeću da uz ravnateljicu OŠ “Petar Zrinski” i Vijeće Mjesnog odbora “Petar Zrinski” dobije točan datum završetka rekonstrukcije OŠ “Petar Zrinski” od Gradskog ureda za obrazovanje, sport i mlade te da VMO “Petar Zrinski” bude i ubuduće informirano o hodogramu rekonstrukcije Škole. 




Ad.4 Pitanja, prijedlozi i obavijesti 

Predsjednica Živčić rekla je da je objavljen popis javnih skloništa na stranica Grada, blokovska i stambena skloništa bit će naknadno objavljena. 
Predsjednica Živčić kontaktirana je od strane predstavnika suvlasnika stanara bloka Klaićeva 9-11 u vezi problematike uređenja parkirališta i zelenih površina. Vijećnica Kobeščak i vijećnik Turkalj pojasnili su Vijeću sve dosadašnje korake koje su poduzeli u svezi uređenja dvorišta u prijašnja 3 saziva.
Vijećnik Turkalj rekao je da je Vijeće financiralo uređenje portala, zida i orezivanje stabala u dvorištu te se zalaže za sanaciju zelenila i parkirališta unutar dvorišta jer će se time podići kvaliteta života stanara.
Vijećnik Igor Javorović predložio je da se kontaktira Gradski ured za strategijsko planiranje i razvoj grada kako bi Ured napravio plan sanacije dvorišta.
Vijećnik Turkalj predložio je da se mjesni odbor preseli u napuštenu dvoranu dvorištu Klaićeve 9-11.
Predsjednica Živčić obavijestila je vijećnike o sastanku predstavnika Grada, obrazovnih institucija i mjesnih odbora na temu redovitog održavanja srednjoškolskog igrališta na području Mjesnog odbora “Mimara”. Vijećnica Kobeščak i vijećnik Turkalj pojasnili su prošle prijedloge uređenja čestice kroz javna-privatna partnerstva.
Vijećnik Javorović rekao je da treba napraviti projektnu dokumentaciju uređenja igrališta, ali smatra da nema volje ili novaca za uređenje. Smatra da se predsjednik Vijeća gradske četvrti Donji grad ne snalazi dobro u problematici i ne slaže se s akcijama predsjednika koji  održavanje igrališta  financira iz plana komunalnih aktivnosti.
Vijećnik Turkalj postavio je sljedeća pitanja Vijeću Gradske četvrti Donji grad:
1. Ulice u sklopu MO “Petar Zrinski” se čiste 2 puta mjesečno što nije dovoljno. Hoće li se povećati broj čišćenja i pranja ulica na području Donjeg grada? 
2. Koji je operativni plan rada komunalnih redara, zašto redari nisu prisutni na ulicama i zašto komunalni redari ne kažnjavaju vlasnike pasa koji onešišćuju javne površine?
3. Zašto komunalni redari ne kažnjavaju ilegalne prodavače i ulične svirače po Trgu bana Jelačića i po ulicama Donjeg grada?
4. Zašto se ne kažnjavaju biciklisti koji se voze na pločnicima i time ugrožavaju pješake?







Dovršeno u 19:30
Zapisnik sastavila: Ivana Živčić

KLASA:024-08/22-003/618 
URBROJ: 251-13-11-1-22-2
Zagreb, 17.03.2022.

							     
Predsjednica
Vijeća Mjesnog odbora
„Petar Zrinski“

[bookmark: _GoBack]Ivana Živčić, v.r.
[bookmark: _3znysh7]


